Referat fra bestyrelsesmøde 20/8-2024

Til stede: Benedicte, Gitte, Simon

Referent: Simon

1. **Konstituering.**

Vi blev enige om følgende fordeling:

Formand: Benedicte

Kasserer: Simon

Menigt medlem: Gitte

Suppleant: Niels

1. **Vedtægtsændring fra generalforsamlingen, indskrives i foreningens vedtægter.**

Benedicte tager denne opgave. De nuværende vedtægter ligger på hjemmesiden, som et scannet PDF-dokument. Kamille formodes at have gældende vedtægter i word-format, da vedtægterne senest blev ændret, i hendes formandsperiode.

1. **Indkaldelse til arbejdsdag.**

Benedicte sender indkaldelse ud med tilmelding via forms. Kamille og Torben har meld sig som værter ved det sociale arrangement. Simon deltager i arbejdsdagen, men ikke Gitte og Benedicte.

1. **Møde med fredningsnævnet.**

Vi er blevet tildelt et møde/ besigtigelse i August. Vi har ikke hørt noget endnu. Simon følger op med Ib, som har haft korrespondancen med fredningsnævnet.

1. **Orientering om bestyrelsessammensætningen til Danske Bank.**

Simon sender dette til banken.

1. **Møde i landliggerudvalget 26 september.**

Vi fik afklaret, at Svend deltager på foreningens vegne til dette møde og orienterer bestyrelsen efterfølgende.

1. **Nyt skilt på Charlesvej (med lokal hastighedsbegrænsning)**

Vi gør ikke mere i denne sag lige nu, men afventer at det ”ulovlige” skilt ved Charlesvej 8 bliver nedtaget på arbejdsdagen. Det er planen, at metalstangen skal genbruges til det nye skilt, med lokal hastighedsbegrænsning.

1. **Undersøgelse af skrænten inden yderligere forbedringer af trappen.**

I forlængelse af Pouls kommentarer på generalforsamlingen og det store skred der var på klinten i vinters, har vi besluttet, at indhente professionel hjælp, til at vurdere om det giver mening, at arbejde videre med etablering af ny linieføring af første del af trappen, eller om den forventede ”levetid” af resten af skrænten simpelthen er for kort. Vi vil nødig kaste gode penge efter en trappe, som måske kun får kort levetid. Simon prøver at kontakte Kristian Svennevig og Marie Keiding fra GEUS angående dette. Kristian og Marie har arbejdet med landskredet ved Kongstrup, men vi forestiller os, at de har kompetencer til at vurdere skrænten, eller kender nogle der har.

Desuden snakkede vi om muligheden for at lave trappen i metal? Benedicte har set alternative trappeløsninger i nogle af de tilstødende grundejerforeninger.

1. **Konflikten med kolonien.**

Vi gør ikke mere i denne sag, før efter mødet i landliggerudvalget som forventes at give en afklaring om hævdsituationen for stien, der går gennem koloniens matrikel.

Punkter til arbejdsdag:

* Klippe budskabs lags stien til stranden (stien er blevet meget smal henover sommeren)
* Finpudse den "nye sti", dvs det sidste stykke inden stranden. Det blev nævnt på generalforsamlingen, at der er nogle små rødder som stikker op.
* Vedligeholde veje (med sten) og bump (med grus).
* Rense drænkanaler ved den asfalterede bakke.
* Vedligeholde/ genetablere drænbump på Blikvej ved Ib og Karins matrikel, så vandet fra Blikvej bliver ledt væk fra blikvej inden det asfalterede stykke. Dette er aktuelt i dårlig stand.
* Påbegynde medtagning af skiltet ved Charlesvej 8, som Svend redegjorde for på generalforsamlingen, ikke er lovligt.
* Tippe "den malede sten" ved Charlesvej 8 ind i buskadset ved golfbanen, så det bliver lettere for 2 biler at passere hinanden på denne sektion af vejen. Stenen er fremkommet efter Fibia lagde fibernet ind for et par år siden.
* Trimme rundt om skiltet, ved Prytz'erne, der viser vej til naturrummet. Det er næsten vokset helt til.
* Justering af trin på trappen til stranden.